proxectonos/corpus_dominio_legal_administrativo_tmp huggingface dataset:
RESOLUCIÓN do 27 de xuño de 2016 pola que se dá publicidade dunha encomenda de xestión ao medio propio Empresa Pública de Servizos Agrarios, S.A., para executar no exercicio 2016.
Consellería de Medio Ambiente e Ordenación do Territorio — III. Outras disposicións — 21/07/2016

Resolución do 23 de xuño de 2016, da Consellería de Medio Ambiente e Ordenación do Territorio, pola que se encarga ao medio propio empresa pública de Servizos Agrarios, S.A. (Seaga), os traballos de corta e retirada da vexetación existentes nas inmediacións do punto de amoreamento de pneumáticos fóra de uso, existente no Concello de Fene (A Coruña).
– Actividade. Corta e retirada da vexetación existente nas inmediacións dun punto de acopio de pneumáticos fóra de uso existente no Concello de Fene como paso previo á retirada e xestión dos ditos pneumáticos.
– Natureza e alcance da xestión encomendada. Esta encomenda ten natureza intersubxectiva ao ter Seaga a consideración de medio instrumental da Administración, de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico.
– Prazo de vixencia. O prazo da execución da encomenda será dun mes e comezará a computarse desde o día seguinte ao da sinatura da resolución.
– Financiamento. Tramitarase con cargo aos orzamentos da Comunidade Autónoma de Galicia para o ano 2016, aplicación orzamentaria 07.03.541D.640.1.
Santiago de Compostela, 27 de xuño de 2016
RESOLUCIÓN do 27 de xuño de 2016 pola que se dá publicidade a unha encomenda de xestión ao medio propio Fundación Pública Galega Centro Tecnolóxico de Supercomputación de Galicia, para executar durante o exercicio 2016.
Consellería de Medio Ambiente e Ordenación do Territorio — III. Outras disposicións — 21/07/2016

1. Resolución do 23 de xuño de 2016, da Consellería de Medio Ambiente e Ordenación do Territorio, pola que se encarga ao medio propio Fundación Pública Galega Centro Tecnolóxico de Supercomputación de Galicia (Fundación Cesga) o servizo de cálculo intensivo e comunicacións para o servizo de predición.
– Actividade: servizo de cálculo intensivo e de comunicacións para o Servizo de Predición de Galicia.
– Natureza e alcance da xestión encomendada: esta encomenda ten natureza intersubxectiva ao ter a Fundación Cesga a consideración de medio instrumental da Administración, de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico.
– Prazo de vixencia: desde o día seguinte ao da sinatura da Resolución, sendo a data máxima para a finalización dos traballos o 31 de decembro de 2016.
– Financiamento: tramítase con cargo aos orzamentos da Comunidade Autónoma de Galicia para o ano 2016, aplicación orzamentaria 07.03.541E.640.1.
Santiago de Compostela, 27 de xuño de 2016
CORRECCIÓN de erros. Orde do 22 de xuño de 2016 pola que se establecen as bases reguladoras que rexerán a concesión de subvencións ás entidades locais da Comunidade Autónoma de Galicia para a prestación de servizos de atención temperá no marco da Rede galega de atención temperá, cofinanciadas polo programa operativo Fondo Social Europeo Galicia 2014-2020, e se procede á súa convocatoria para os anos 2016 e 2017.
Consellería de Política Social — III. Outras disposicións — 18/07/2016

Advertido erro na orde antes citada, na versión en castelán, publicada no
Diario Oficial de Galicia
núm. 126, do martes 5 de xullo de 2016,
Faise a corrección na versión do DOG nese idioma. Tal corrección non procede en galego.
EXTRACTO da Orde do 27 de xuño de 2016 pola que se establecen as bases reguladoras do Programa de fomento e consolidación do emprego nas pequenas empresas de nova creación e se procede á súa convocatoria para o ano 2016 (código de procedemento TR807I).
Consellería de Economía, Emprego e Industria — III. Outras disposicións — 18/07/2016

BDNS (Idenf.): 312122.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
1. As empresas privadas, calquera que sexa a forma xurídica que adopten, agás as persoas físicas, comunidades de bens, sociedades civís, sociedades cooperativas e sociedades laborais, sempre que cumpran as condicións e os requisitos establecidos nesta orde para cada tipo de axuda, e nas cales concorran, na data do seu inicio de actividade, as seguintes circunstancias:
a) Que sexan empresas de nova creación.
b) Que sexan viables técnica, económica e financeiramente.
c) Que xeren emprego estable para persoas desempregadas.
d) Que teñan o seu domicilio social, fiscal e o seu centro de traballo na Comunidade Autónoma de Galicia.
e) Que sexan promovidas, como máximo, por cinco persoas e que entre os socios ou as socias promotores non figure ningunha persoa xurídica.
f) Que a empresa teña un capital social máximo de 120.202 euros.
2. As empresas privadas que obtivesen a cualificación como iniciativa local de emprego (ILE).
3. No caso da axuda para a conciliación da vida persoal, laboral e familiar, as persoas promotoras que cumpran o establecido no artigo 11 da orde de convocatoria.
Segundo.
Obxecto
Xerar emprego estable para persoas desempregadas, principalmente entre a mocidade, os homes maiores de 45 anos e as mulleres, apoiando e dinamizando o desenvolvemento de novas iniciativas empresariais na Comunidade Autónoma de Galicia, con especial atención aos concellos do rural galego mediante os seguintes tipos de axuda:
a) Subvención á xeración de emprego estable.
b) Subvención para a formación.
c) Subvención para o inicio da actividades.
d) Subvención para a conciliación da vida persoal, laboral e familiar das persoas promotoras.
Terceiro.
Bases reguladoras
Orde do 27 de xuño de 2016 pola que se establecen as bases reguladoras do Programa de fomento e consolidación do emprego nas pequenas empresas de nova creación e se procede á súa convocatoria para o ano 2016 (código de procedemento TR807I).
Cuarto.
Importe
Para a concesión destas axudas destínanse tres millóns de euros (3.000.000 €).
Quinta.
Prazo de presentación de solicitudes
1. O prazo xeral de presentación de solicitudes de todos os tipos de axudas de programa regulado nesta orde finalizará o 30 de setembro de 2016.
2. No caso das solicitudes de xeración de emprego estable polas actuacións realizadas antes da data de publicación desta orde, o prazo será dun mes contado desde o día seguinte á data de publicación desta orde no
Diario Oficial de Galicia
Santiago de Compostela, 27 de xuño de 2016
DECRETO 84/2016, do 14 de xullo, polo que se concede a Medalla de Galicia na súa categoría de ouro.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/07/2016

O artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, establece as medallas que, anualmente, se poderán outorgar nas súas distintas categorías.
Tendo en conta o previsto no artigo antes indicado, o goberno galego ten a vontade de outorgarlle a súa máis alta distinción ás persoas e entidade que se indican a seguir.
Polo tanto, por proposta do vicepresidente e conselleiro de Presidencia, Administracións Públicas e Xustiza e logo do acordo do Consello da Xunta de Galicia, na súa reunión do día catorce de xullo de dous mil dezaseis,
Conceder a Medalla de Ouro de Galicia a:
– Manuel Gallego Jorreto.
– Francisco Leiro Lois.
– Basilio Losada Castro.
– Los Suaves.
Santiago de Compostela, catorce de xullo de dous mil dezaseis
RESOLUCIÓN do 4 de xullo de 2016 pola que se substitúen varios membros do Consello Galego de Seguridade e Saúde Laboral.
Consellería de Economía, Emprego e Industria — II. Autoridades e persoal — 18/07/2016

A Lei 14/2007, do 30 de outubro, pola que se crea e regula o Instituto Galego de Seguridade e Saúde Laboral, determina no seu artigo 16 a composición e o procedemento de nomeamento das persoas vogais do Consello Galego de Seguridade e Saúde Laboral.
Conforme o previsto na devandita lei, realizouse proposta de designación e de cesamento por parte da organización sindical Unión Xeral de Traballadores (UGT Galicia).
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Substitución de vogais
Por proposta da organización sindical Unión Xeral de Traballadores de Galicia (UGT-Galicia):
En calidade de titulares:
a) Disponse o cesamento de: José Manuel Rodríguez Portela e Felipe López Calvo.
b) Disponse o nomeamento de: Raquel Seijas Lamelas e Jesús Mª Calvo Romero.
En calidade de suplentes:
a) Disponse o cesamento de: Carlos Bellas Cebreiro.
b) Disponse o nomeamento de: Luis M. Baneira Gómez.
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de xullo de 2016
ORDE do 18 xullo de 2016 pola que se fai pública a ampliación do importe existente para a concesión das axudas previstas na Orde do 29 de decembro de 2015 pola que se establecen as bases reguladoras das axudas e subvencións para os obradoiros de emprego, dentro dos programas mixtos de emprego e formación da Comunidade Autónoma de Galicia e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 27/07/2016

A Orde da Consellería de Economía, Emprego e Industria do 29 de decembro de 2015, pola que se establecen as bases reguladoras das axudas e subvencións para os obradoiros de emprego, dentro dos programas mixtos de emprego e formación da Comunidade Autónoma de Galicia e se procede á súa convocatoria para o ano 2016, establece na súa disposición adicional segunda, que os créditos previstos para o seu financiamento poderán ser obxecto de modificación como consecuencia da asignación ou da redistribución dos fondos destinados a financiar os programas de fomento do emprego, coas limitacións que estableza a Conferencia Sectorial de Emprego e Asuntos Sociais, nos supostos e nas condicións previstas no artigo 30 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia, existindo remanentes de crédito que poden ser utilizados para os obradoiros de emprego, procedentes da aprobación dun expediente de modificación orzamentaria, e tendo en conta que a dita modificación orzamentaria afecta o importe do crédito inicialmente previsto para o financiamento das citadas axudas e subvencións, procede ditar a presente orde de ampliación, en cumprimento do disposto nos preceptos anteriormente citados.
Por todo o exposto e no uso das facultades que me foron conferidas,
Artigo 1
Amplíase o importe total dos créditos para o financiamento das axudas previstas na Orde do 29 de decembro de 2015, pola que se establecen as bases reguladoras das axudas e subvencións para os obradoiros de emprego, dentro dos programas mixtos de emprego e formación da Comunidade Autónoma de Galicia e se procede á súa convocatoria para o ano 2016, nunha contía de 3.908.000,00 e 402.000,00 euros, para as anualidades de 2016 e 2017, respectivamente, na aplicación orzamentaria 09.41.322A.460.2, no código de proxecto 2014 00543.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de xullo de 2016
EXTRACTO da Orde do 7 de xullo de 2016 pola que se convocan os premios extraordinarios de educación secundaria obrigatoria ao rendemento académico correspondentes ao curso 2015/16.
Consellería de Cultura, Educación e Ordenación Universitaria — III. Outras disposicións — 27/07/2016

BDNS (Identif.): 312930.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Alumnado que cursase durante o ano académico 2015/16 o cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, que estea proposto polo equipo docente para a expedición do título de graduado en educación secundaria e obtivese no conxunto dos catro cursos de educación secundaria obrigatoria unha nota media igual ou superior a 9,00 puntos.
Segundo. Obxecto
Convocar na Comunidade Autónoma de Galicia os premios extraordinarios de educación secundaria obrigatoria ao rendemento académico correspondentes ao curso 2015/16.
Terceiro. Bases reguladoras
Orde do 7 de xullo de 2016 pola que se convocan os premios extraordinarios de educación secundaria obrigatoria ao rendemento académico correspondentes ao curso 2015/16.
Cuarto. Importe
20 premios cunha dotación total de 15.000 €, que non poderán exceder os 750 € por premio.
Quinto. Prazo de presentación de solicitudes
O prazo de presentación de solicitudes será de vinte días a partir do día seguinte ao da publicación da orde no Diario Oficial de Galicia.
Santiago de Compostela, 7 de xullo de 2016
EXTRACTO da Orde do 30 de xuño de 2016 pola que se establecen as bases reguladoras das subvencións para o fomento do emprendemento en economía social (Programa Aprol-economía social), cofinanciadas parcialmente con cargo ao Programa operativo do Fondo Social Europeo e ao Programa operativo de emprego xuvenil, e se convocan para o ano 2016. Programa VI-Intercooperación e integración empresarial.
Consellería de Economía, Emprego e Industria — III. Outras disposicións — 27/07/2016

BDNS (Identif.): 312735.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro. Entidades beneficiarias
As cooperativas ou sociedades laborais que participen en proxectos de integración ou colaboración empresarial e que se agrupen para realizar conxuntamente a súa solicitude de axuda.
No caso de proxectos de integración empresarial, requirirase un mínimo de dúas entidades participantes. No caso doutros proxectos de colaboración, requírese un mínimo de tres entidades das cales, como mínimo, dúas deben ser cooperativas ou sociedades laborais; unicamente estas terán acceso á subvención.
Igualmente, poderán ser beneficiarias deste programa as cooperativas de segundo grao e as entidades que resulten dun proceso de fusión realizado no período de execución desta orde.
Segundo. Obxecto e finalidade
Por medio deste programa impúlsanse os procesos de integración empresarial de entidades de economía social, así como o lanzamento de proxectos de colaboración empresarial relacionados coa investigación, desenvolvemento e innovación, coa loxística, comercialización e internacionalización.
Terceiro. Bases reguladoras
Orde do 30 de xuño de 2016 pola que se establecen as bases reguladoras das subvencións para o fomento do emprendemento en economía social (Programa Aprol-economía social), cofinanciadas parcialmente con cargo ao Programa operativo do Fondo Social Europeo e ao Programa operativo de emprego xuvenil, e se convocan para o ano 2016 (http://www.emprego.ceei.xunta.gal).
Cuarto. Contía
A contía da axuda poderá ascender ao 75 % de certos gastos, co límite máximo de 5.000 € por cada cooperativa ou sociedade laboral participante (10.000 € no caso de integración empresarial) e cun límite máximo global de 30.000 € por solicitude.
O orzamento do programa é de cento sesenta e tres mil euros (163.000 €).
Quinto. Prazo de presentación de solicitudes
Un mes a partir do día seguinte ao da publicación da convocatoria no Diario Oficial de Galicia.
Sexto. Outros datos
Os incentivos a que se refire esta convocatoria están sometidos ao réxime de axudas de minimis, polo que non poderán exceder os límites cuantitativos establecidos nos regulamentos da Comisión (UE) 1407/2013, 1408/2013 ou 717/2014, segundo proceda.
Santiago de Compostela, 30 de xuño de 2016
ORDE do 12 de xullo de 2016 pola que se modifica, no relativo ás anualidades, a Orde do 9 de maio de 2016 pola que se aproban as bases que rexerán a convocatoria de bolsas para formación de persoal en temas de investigación mariña e se procede á súa convocatoria.
Consellería do Mar — III. Outras disposicións — 27/07/2016

A Orde da Consellería do Mar do 9 de maio de 2016 (DOG núm. 107, do 7 de xuño) establece as bases reguladoras e procede á convocatoria de bolsas para completar a formación de técnicos superiores en ciclos formativos de grao superior como persoal auxiliar de investigación mariña.
No artigo 13 da citada orde detállanse as aplicacións orzamentarias e o importe económico previsto nas anualidades 2016, 2017 e 2018 para o financiamento das ditas axudas.
Tendo en conta as especiais circunstancias que retardaron a tramitación destas axudas, a data de inicio das bolsas vai ter un atraso duns dous meses o que fai preciso unha modificación do crédito por anualidades con respecto ao previsto inicialmente.
En consecuencia e de acordo co disposto no artigo 30.1.1 e 3 do Estatuto de autonomía de Galicia e en uso das competencias que me confire a Lei 1/1983, do 22 de febreiro, de normas reguladoras da Xunta de Galicia e da súa presidencia,
Artigo único
Modifícase o artigo 13 da Orde do 9 de maio de 2016 pola que se aproban as bases que rexerán a convocatoria de bolsas de persoal en temas de investigación mariña e se procede á súa convocatoria, que queda redactado como segue:
Artigo 13. Dotación orzamentaria
O financiamento destas bolsas farase con cargo ás partidas orzamentarias 14 03 561A 4800 (153.600,00 €) e 14 03 561A 4840 (9.600,00 €) dos orzamentos xerais da Comunidade Autónoma de Galicia dos anos 2016-2018 coa seguinte distribución por anos:
Disposición adicional única
A modificación das anualidades previstas no artigo único desta orde non afecta o prazo de presentación de solicitudes establecido na Orde do 9 de maio de 2016
Disposición derradeira única
A presente orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 12 de xullo de 2016
EXTRACTO da Orde do 30 de xuño de 2016 pola que se establecen as bases reguladoras das subvencións para o fomento do emprendemento en economía social (Programa Aprol-economía social), cofinanciadas parcialmente con cargo ao Programa operativo do Fondo Social Europeo e ao Programa operativo de emprego xuvenil, e se convocan para o ano 2016. Programa V-Impulso de proxectos empresariais colectivos.
Consellería de Economía, Emprego e Industria — III. Outras disposicións — 27/07/2016

BDNS (Identif.): 312731.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro. Entidades beneficiarias
As cooperativas e sociedades laborais que leven a cabo proxectos empresariais subvencionables, entendendo como tales a constitución, a transformación doutras fórmulas empresariais en cooperativas ou sociedades laborais ou o lanzamento de novas áreas funcionais ou territoriais de actividade.
Segundo. Obxecto e finalidade
Fomentar a economía social, concedendo subvencións que faciliten a posta en marcha dos proxectos empresariais, tanto de nova creación de cooperativas ou sociedades laborais como xerados polas existentes.
Terceiro. Bases reguladoras
Orde do 30 de xuño de 2016 pola que se establecen as bases reguladoras das subvencións para o fomento do emprendemento en economía social (Programa Aprol-economía social), cofinanciadas parcialmente con cargo ao Programa operativo do Fondo Social Europeo e ao Programa operativo de emprego xuvenil, e se convocan para o ano 2016 (http://www.emprego.ceei.xunta.gal).
Cuarto. Contía
A contía da axuda poderá ascender ao 75 % de certos gastos, co límite máximo de 3.000 € por beneficiaria. Estas contías incrementaranse nun 15 %, se o novo proxecto supón a apertura dun centro de traballo nun concello rural, e nun 25 %, se se trata dunha cooperativa xuvenil.
O orzamento do programa é de sesenta mil euros (60.000 €).
Quinto. Prazo de presentación de solicitudes
Un mes a partir do día seguinte ao da publicación da convocatoria no Diario Oficial de Galicia.
Sexto. Outros datos
Os incentivos a que se refire esta convocatoria están sometidos ao réxime de axudas de minimis, polo que non poderán exceder os límites cuantitativos establecidos nos regulamentos da Comisión (UE) 1407/2013, 1408/2013 ou 717/2014, segundo proceda.
Santiago de Compostela, 30 de xuño de 2016
EXTRACTO da Orde do 30 de xuño de 2016 pola que se establecen as bases reguladoras das subvencións para o fomento do emprendemento en economía social (Programa Aprol-economía social), cofinanciadas parcialmente con cargo ao Programa operativo do Fondo Social Europeo e ao Programa operativo de emprego xuvenil, e se convocan para o ano 2016. Programa IV-Fomento do emprendemento colectivo para persoas mozas inscritas no Sistema nacional de garantía xuvenil.
Consellería de Economía, Emprego e Industria — III. Outras disposicións — 27/07/2016

BDNS (Identif.): 312727.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro. Persoas beneficiarias
As mozas e mozos inscritos no Sistema nacional de garantía xuvenil en Galicia que emprendan unha actividade por conta propia e se incorporen a unha cooperativa en condición de socios, con compromiso de exclusividade para comercializar os seus produtos, obter subministracións, servizos e a asistencia técnica que precisen.
Segundo. Obxecto e finalidade
Fomentar o emprendemento colectivo xuvenil, impulsando a posta en marcha da actividade emprendedora por conta propia e o acceso á condición de persoas socias de cooperativas.
Terceiro. Bases reguladoras
Orde do 30 de xuño de 2016 pola que se establecen as bases reguladoras das subvencións para o fomento do emprendemento en economía social (Programa Aprol-economía social), cofinanciadas parcialmente con cargo ao Programa operativo do Fondo Social Europeo e ao Programa operativo de emprego xuvenil, e se convocan para o ano 2016 (http://www.emprego.ceei.xunta.gal).
Cuarto. Contía
Con carácter xeral: 8.000 €.
Cando a persoa incorporada sexa unha muller: 9.000 €.
No caso de persoas con discapacidade ou en situación ou risco de exclusión social: 12.000 €.
As contías sinaladas no punto anterior incrementaranse nun 15 %, no caso de que o centro de traballo a que se incorpora a persoa socia estea situado nun concello rural, e nun 25 %, se se trata dunha cooperativa xuvenil.
O orzamento do programa é de cento oitenta e cinco mil tres euros con oitenta e un céntimos (185.003,81 €).
Quinto. Prazo de presentación de solicitudes
Desde o día seguinte ao da publicación da convocatoria no Diario Oficial de Galicia ata o 30 de setembro de 2016.
Sexto. Outros datos
Os incentivos a que se refire esta convocatoria están sometidos ao réxime de axudas de minimis, polo que non poderán exceder os límites cuantitativos establecidos nos regulamentos da Comisión (UE) 1407/2013, 1408/2013 ou 717/2014, segundo proceda.
Santiago de Compostela, 30 de xuño de 2016
EXTRACTO da Orde do 30 de xuño de 2016 pola que se establecen as bases reguladoras das subvencións para o fomento do emprendemento en economía social (Programa Aprol-economía social), cofinanciadas parcialmente con cargo ao Programa operativo do Fondo Social Europeo e ao Programa operativo de emprego xuvenil, e se convocan para o ano 2016. Programa I-Fomento do emprego en cooperativas e sociedades laborais.
Consellería de Economía, Emprego e Industria — III. Outras disposicións — 27/07/2016

BDNS (Identif.): 312632.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro. Entidades beneficiarias
As cooperativas e sociedades laborais que incorporen como persoas socias traballadoras ou de traballo, en centros de traballo situados na Comunidade Autónoma de Galicia, persoas desempregadas inscritas como demandantes de emprego, persoas vinculadas á cooperativa ou sociedade laboral por un contrato de traballo temporal, ou socias a proba da cooperativa a que se incorporan.
Segundo. Obxecto e finalidade
Fomentar a incorporación de persoas desempregadas, de traballadores e traballadoras con carácter temporal e de persoas socias a proba, como persoas socias traballadoras ou de traballo de cooperativas ou sociedades laborais, con carácter indefinido.
Terceiro. Bases reguladoras
Orde do 30 de xuño de 2016 pola que se establecen as bases reguladoras das subvencións para o fomento do emprendemento en economía social (Programa Aprol-economía social), cofinanciadas parcialmente con cargo ao Programa operativo do Fondo Social Europeo e ao Programa operativo de emprego xuvenil, e se convocan para o ano 2016 (http://www.emprego.ceei.xunta.gal).
Cuarto. Contía
Por cada persoa que se incorpore a xornada completa:
a) 5.500 € con carácter xeral.
b) Cando a persoa incorporada sexa unha muller: 7.000 €.
c) No caso de persoas con discapacidade ou en situación ou risco de exclusión social: 10.000 €.
As contías anteriores incrementaranse nun 15 % no caso de que o centro de traballo a que se incorpora a persoa socia estea situado nun concello rural e nun 25 % se se trata dunha cooperativa xuvenil (ou un 50 % se esta é de nova creación).
Cando a dedicación sexa a tempo parcial (mínimo o 50 % da xornada ordinaria), a contía dos incentivos previstos nos puntos anteriores reducirase ao 50 %.
A contía máxima por beneficiaria é de 15.000 euros por persoa incorporada, ata un máximo de 50.000.
O orzamento do programa é de un millón douscentos trinta e un mil trescentos corenta e seis euros (1.231.346 €).
Quinto. Prazo de presentación de solicitudes
Un mes a partir do día seguinte ao da publicación da convocatoria no Diario Oficial de Galicia.
Sexto. Outros datos
Os incentivos a que se refire esta convocatoria están sometidos ao réxime de axudas de minimis, polo que non poderán exceder os límites cuantitativos establecidos nos regulamentos da Comisión (UE) 1407/2013, 1408/2013 ou 717/2014, segundo proceda.
Santiago de Compostela, 30 de xuño de 2016
RESOLUCIÓN conxunta do 8 de xuño de 2016, do Instituto Galego de Consumo e da Consellería de Cultura, Educación e Ordenación Universitaria, pola que se declara deserto o concurso de carteis do Día Mundial dos Dereitos das Persoas Consumidoras, dirixido ao alumnado dos centros educativos de Galicia.
Instituto Galego de Consumo — III. Outras disposicións — 05/07/2016

Mediante Resolución conxunta do 7 de marzo de 2016, do Instituto Galego de Consumo e da Consellería de Cultura, Educación e Ordenación Universitaria, convocouse o concurso de carteis do Día Mundial dos Dereitos das Persoas Consumidoras, dirixido ao alumnado dos centros educativos de Galicia.
Vista a proposta efectuada polo xurado mencionado no artigo 8 da citada resolución, relativa á valoración dos traballos presentados segundo os criterios establecidos no artigo 9 da convocatoria e facendo uso da posibilidade prevista no artigo 8.4, procede declarar o concurso deserto por non cumprir ningún dos traballos presentados os requisitos exixidos na convocatoria para ter dereito á concesión do premio.
Santiago de Compostela, 8 de xuño de 2016
RESOLUCIÓN do 13 de xuño de 2016 pola que se lles dá publicidade aos convenios de colaboración subscritos no primeiro cuadrimestre do ano 2016.
Instituto Galego de Consumo — III. Outras disposicións — 05/07/2016

O artigo 11 de Lei 4/2006, do 30 de xuño, de transparencia e boas prácticas na Administración autonómica galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente, no Diario Oficial de Galicia, unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Consumo no primeiro cuadrimestre do ano 2016.
Santiago de Compostela, 13 de xuño de 2016
RESOLUCIÓN do 17 de xuño de 2016, da Dirección Xeral de Educación, Formación Profesional e Innovación Educativa, pola que se resolve definitivamente a convocatoria para a selección de centros para participar no proxecto Educación dixital E-DIXGAL durante o curso 2016/17.
Consellería de Cultura, Educación e Ordenación Universitaria — III. Outras disposicións — 05/07/2016

De conformidade co establecido no punto 7.3 da Resolución desta dirección xeral do 13 de abril de 2016 (DOG do 21 de abril) pola que se convocaba a selección de centros para participar no proxecto Educación Dixital durante o curso 2016/17, esta dirección xeral
DISPÓN:
Primeiro. Seleccionar os centros que se relacionan no anexo I desta resolución para participar no proxecto E-DIXGAL.
Segundo. Considerar non válida a solicitude dos centros que se relacionan no anexo II.
Terceiro. Contra esta resolución, que non pon fin á vía administrativa, os interesados poderán interpoñer recurso de alzada, ante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 107.1, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 17 de xuño de 2016
Educación primaria
Educación secundaria obrigatoria
EXTRACTO da Resolución do 29 de xuño de 2016 pola que se dá publicidade ao acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a particulares para a adquisición de materiais e pezas de mobiliario de cociña e baño (Reforma16), así como a selección de entidades colaboradoras que participarán na súa xestión, e se procede á súa convocatoria.
Instituto Galego de Promoción Económica — III. Outras disposicións — 13/07/2016

BDNS (Identif.): 311522
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Persoas beneficiarias
Poderán ser beneficiarias destas axudas as persoas físicas, maiores de idade, consumidoras individuais, propietarias ou titulares de calquera dereito sobre inmobles do sector residencial situados na Comunidade Autónoma de Galicia, sempre que os bens subvencionables descritos no artigo 3 das bases reguladoras se adquiran nunha entidade colaboradora adherida ao Programa Reforma16 e se destinen ao dito inmoble.
Segundo. Obxecto
As axudas concédense en réxime de concorrencia non competitiva e teñen por obxecto incrementar e incentivar a demanda interna de materiais de rehabilitación e pezas de mobiliario para cociña e baño en Galicia, e tratar de repercutir con ela nos sectores industriais e comerciais galegos.
O Igape publicará na súa páxina web www.igape.es/reforma16 a relación actualizada en todo momento dos establecementos de venda adheridos ao programa.
Terceiro. Bases reguladoras
Resolución do 29 de xuño de 2016 pola que se dá publicidade ao acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a particulares para a adquisición de materiais e pezas de mobiliario de cociña e baño (Reforma16), así como a selección de entidades colaboradoras que participarán na súa xestión, e se procede á súa convocatoria.
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1-741A-7802 e por un importe de 2.800.000 € con cargo ao exercicio 2016.
Quinto. Prazo de presentación de solicitudes
O prazo de presentación das solicitudes de axuda comezará aos 12 días hábiles despois da publicación da resolución de convocatoria no Diario Oficial de Galicia e finalizará o 15 de outubro de 2016, agás que se produza o suposto de esgotamento de crédito.
Santiago de Compostela, 29 de xuño de 2016
RESOLUCIÓN do 29 de xuño de 2016 pola que se dá publicidade á resolución de concesión das axudas de apoio ás iniciativas abertas de difusión.
Instituto Galego de Promoción Económica — III. Outras disposicións — 13/07/2016

Mediante a Resolución do 24 de novembro de 2015 publicouse o acordo do Consello de Dirección que aprobou as bases reguladoras das axudas de apoio ás iniciativas abertas de difusión (DOG núm. 236, do 11 de decembro) e procedeuse á súa convocatoria en réxime de concorrencia competitiva para o ano 2016.
As ditas bases establecen no seu artigo 10.6 que, con carácter xeral, non se enviarán notificacións individuais da resolución, substituíndose a notificación individual pola publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da Resolución do 23 de xuño de 2016 de concesión das axudas do Igape de apoio ás iniciativas abertas de difusión, no enderezo www.tramita.igape.es (epígrafe Consulta de resolucións definitivas http://www.igape.es/gl/oficina-virtual/resolucions-definitivas).
Segundo. A Resolución do 23 de xuño de 2016 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no DOG.
Santiago de Compostela, 29 de xuño de 2016
CORRECCIÓN de erros. Resolución do 3 de xuño de 2016 pola que se ordena a publicación do Acordo do Consello da Xunta de Galicia do 2 de xuño de 2016 polo que se aproba a relación de postos de traballo desta consellería.
Consellería de Facenda — III. Outras disposicións — 13/07/2016

Advertidos erros na Resolución do 3 de xuño de 2016 pola que se ordena a publicación do Acordo do Consello da Xunta de Galicia do 2 de xuño de 2016, polo que se aproba a relación de postos de traballo desta consellería, publicada no DOG nº 110, do 10 de xuño de 2016, é necesario facer as oportunas correccións:
– Na páxina 23630:
Na denominación da resolución, onde di:
«RESOLUCIÓN do 3 de xuño de 2016 pola que se ordena a publicación do Acordo do Consello da Xunta de Galicia do 2 de xuño de 2016 polo que se aproba a relación de postos de traballo desta consellería.»
Debe dicir:
«RESOLUCIÓN do 3 de xuño de 2016 pola que se ordena a publicación do Acordo do Consello da Xunta de Galicia do 2 de xuño de 2016 polo que se aproba a relación de postos de traballo da Consellería de Facenda.»
– Na páxina 23636:
No posto código FC.C03.00.001.15770.005 XEFATURA SERVIZO FISCALIZACIÓN E XESTIÓN.
Na columna subgrupo, onde di: «A1», debe dicir: «A1-A2».
ORDE do 27 de xuño de 2016 pola que se autoriza a implantación do bacharelato nas modalidades de Ciencias e de Humanidades e Ciencias Sociais no IES de Ponteareas.
Consellería de Cultura, Educación e Ordenación Universitaria — III. Outras disposicións — 13/07/2016

O Estatuto de autonomía de Galicia, no seu artigo 31, dispón que é competencia plena da Comunidade Autónoma de Galicia o regulamento e administración do ensino en toda a súa extensión, niveis e graos, modalidades e especialidades, sen prexuízo do disposto no artigo 27 da Constitución e nas leis orgánicas que o desenvolven, conforme o punto primeiro do artigo 81, e das facultades que atribúe ao Estado o artigo 149.1.30 da Constitución.
A Lei orgánica 2/2006, do 3 de maio, de educación, no capítulo IV do seu título I determina a organización do bacharelato en diferentes modalidades e o Decreto 86/2015, do 25 de xuño, establece o currículo da educación secundaria obrigatoria e do bacharelato na Comunidade Autónoma de Galicia.
Analizadas as necesidades educativas xurdidas e a oferta de modalidades en funcionamento, resulta necesario ampliar esta oferta, coa finalidade de mellorar a atención do alumnado de bacharelato.
Por todo canto antecede, logo do informe favorable da Dirección Xeral de Educación, Formación Profesional e Innovación Educativa, por proposta da Dirección Xeral de Centros e Recursos Humanos,
Artigo único. Autorización de ensinanzas
Autorízase a implantación do bacharelato nas modalidades de Ciencias e de Humanidades e Ciencias Sociais no IES de Ponteareas no Concello de Ponteareas (código 36024781) a partir do curso 2016/17.
Disposición derradeira primeira. Desenvolvemento normativo
Autorízanse a Dirección Xeral de Educación, Formación Profesional e Innovación Educativa e a Dirección Xeral de Centros e Recursos Humanos para adoptar todos os actos e medidas necesarios para a aplicación desta orde.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de xuño de 2016
ORDE do 28 de xuño de 2016 pola que se dispón a renovación dunha vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 13/07/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
Renovar o mandato de Teresa Pedrosa Silva como vogal no Consello de Administración da Autoridade Portuaria de Vigo en representación da Administración xeral do Estado.
Santiago de Compostela, 28 de xuño de 2016
ORDE do 14 de xuño de 2016 pola que se nomean dous novos membros do Consello Galego de Relacións Laborais, en representación do sindicato UGT-Galicia.
Consellería de Economía, Emprego e Industria — II. Autoridades e persoal — 13/07/2016

De acordo co disposto no artigo 7 da Resolución do 23 de outubro de 2008 (DOG do 13 de novembro) pola que se dispón a publicación do Regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, o sindicato UGT-Galicia acordou a substitución dun dos seus membros titulares e dun dos suplentes da súa representación no Consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear membro titular do Pleno do Consello Galego de Relacións Laborais, en representación do sindicato UGT-Galicia, a Luis M. Baneira Gómez, en substitución de José Carlos Rodríguez del Río.
Artigo 2
Nomear membro suplente do Pleno do Consello Galego de Relacións Laborais, en representación do sindicato UGT- Galicia, a José Carlos Rodríguez del Río, en substitución de Mª Luisa Rodríguez Vázquez.
Santiago de Compostela, 14 de xuño de 2016
RESOLUCIÓN do 9 de xuño de 2016, da Secretaría Xeral de Emprego, pola que se ordena o rexistro, o depósito e a publicación, no Diario Oficial de Galicia, do acordo de prórroga da ultraactividade do III Convenio colectivo do persoal laboral de administración e servizos da Universidade de Vigo.
Consellería de Economía, Emprego e Industria — III. Outras disposicións — 06/07/2016

Visto o acordo subscrito pola comisión negociadora do III Convenio colectivo do persoal laboral de administración e servizos da Universidade de Vigo, do 18 de decembro de 2015, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
A Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 9 de xuño de 2016
Asistentes:
– Universidade de Vigo:
Xerente: Manuel Fernández Jáuregui.
Vicexerente de Recursos Humanos: Emilio M. Martínez Rivas.
Xefe Servizo PAS: José M. Fernández Viña.
Redacción da acta: Rafael Ameneiro Bravo.
– Representantes sindicais:
Federico Fernández Fernández (CIG).
Luis Pérez Gómez (CIG).
Carlos Mollinedo Lois (CIG).
Marisa Magaz Ledo (CC.OO.).
Alfonso Bascoy Fernández (CC.OO.).
Ángel Torreiro Varela (UGT).
Acta da reunión nº 28 da comisión negociadora do III Convenio colectivo do PAS laboral da Universidade de Vigo que tivo lugar ás 10.30 horas do día 18 de decembro de 2015 na sala de xuntas nº 12 do Edificio Xerencia/Servizos Centrais, coa asistencia das persoas que se citan na marxe e coa seguinte
Orde do día:
1. Acordo de prórroga da ultraactividade do III Convenio colectivo do persoal laboral de administración e servizos da Universidade de Vigo.
1. Acordo de prórroga temporal do III Convenio colectivo do persoal laboral de administración e servizos da Universidade de Vigo.
O xerente manifesta que non é vontade da Xerencia nin do equipo de goberno deixar o persoal sen convenio colectivo, polo que é o momento de acordar, se procede, a prórroga do III Convenio colectivo e a súa duración, propoñendo que sexa polo prazo dun ano.
Federico Fernández propón que a prórroga sexa por un prazo maior a un ano.
Emilio Martínez indica que a prórroga se pode facer nun prazo dun ano, estando previsto concluír a negociación de funcionarización.
Acórdase a prórroga da ultraactividade do vixente convenio ata o 31 de decembro de 2016 e asínase o acordo que se xunta como anexo a esta acta. Sen máis asuntos que tratar, levántase a sesión ás 10.50 horas.
EXTRACTO da Orde do 21 de xuño de 2016 pola que se establecen as bases reguladoras e se procede á convocatoria de subvencións para a concesión directa de bolsas e axudas para persoas traballadoras desempregadas que participen en accións formativas de formación profesional para o emprego correspondentes ao exercicio de 2016 (código de procedemento TR301V).
Consellería de Economía, Emprego e Industria — III. Outras disposicións — 06/07/2016

BDNS (Identif.): 311091.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán obter a condición de persoas beneficiarias das subvencións en concepto de bolsas e axudas obxecto da presente convocatoria as persoas traballadoras desempregadas que, ademais de reunir os correspondentes requisitos, participen nas accións formativas recollidas no marco da formación de oferta da Dirección Xeral de Orientación e Promoción Laboral, dirixidas prioritariamente tanto a persoas traballadoras desempregadas como a persoas traballadoras ocupadas.
Segundo. Obxecto
Esta orde ten por obxecto regular o réxime da concesión directa de subvencións por parte da Consellería de Economía, Emprego e Industria, en concepto de bolsas e axudas para as persoas traballadoras desempregadas que participen en accións formativas dirixidas prioritariamente ás persoas traballadoras desempregadas, así como nas accións formativas dirixidas prioritariamente ás persoas traballadoras ocupadas, no marco da formación de oferta da Dirección Xeral de Orientación e Promoción Laboral. Tamén se inclúen as subvencións en concepto de bolsas e axudas derivadas da oferta formativa executada nos centros da Consellería de Economía, Emprego e Industria, así como nos centros da Consellería de Cultura, Educación e Ordenación Universitaria, respecto das accións formativas incluídas nos acordos de colaboración para a impartición de formación profesional para o emprego nos centros educativos. Ademais, por medio desta orde tamén se convocan, para a anualidade 2016, as subvencións a que se refire o punto anterior.
Terceiro. Bases reguladoras
As bases reguladoras establécense nesta orde.
Cuarto. Importe
Importe total da convocatoria: 4.000.000 de euros.
O importe correspondente a cada persoa beneficiaria determínase no articulado da orde, en función do cumprimento dunha serie de requisitos e do tipo de bolsa ou axuda: bolsa de asistencia, axudas de transporte, manutención e aloxamento, axudas á conciliación e axudas para mulleres vítimas de violencia de xénero.
Quinto. Prazo de presentación das solicitudes
A persoa traballadora desempregada deberá presentar a súa solicitude no prazo dun mes desde a súa incorporación á acción formativa ou desde que teña lugar o feito causante que determina o dereito e, en calquera caso, antes do 15 de decembro de 2016.
Santiago de Compostela, 21 de xuño de 2016